Jeg har tidligere haft et Falck-abonnement købt via Nykredit Forsikring/Gjensidige. Ved tidligere bilskift, er dette Falck-abonnement blevet overført til den nye bil. Ved mit seneste bilskift, blev Falck-abonnementet overført til den nye bil, men efter 5-6 dage valgte Nykredit Forsikring/Gjensidige uden varsel at opsige mit Falck-abonnement. Herefter modtager jeg så pr. brev en meddelelse fra Falck om at mit abonnement er opsagt. Jeg kontakter derefter Falck, som oplyser mig, at Nykredit Forsikring/Gjensidige har opsagt mit abonnement 5-6 dage efter de havde overført det til min nye bil. De oplyser mig, at jeg skal rette henvendelse til Nykredit Forsikring/Gjensidige for at få dem til at give besked til Falck om, at de har opsagt det ved en fejl, hvorefter Falck så kan genåbne det. Jeg kontakter derefter Nykredit Forsikring/Gjensidige og forklarer dem situationen. De anerkender, at de har begået en fejl, og sender derefter en mail til Falck og Cc til mig, hvor de beder dem genåbne abonnementet. Efter en uge har jeg endnu intet hørt fra hverken Falck eller Nykredit Forsikring/Gjensidige. Jeg kontakter derefter Falck igen, som nu har undersøgt sagen yderligere, og igen forklarer, at det undrer dem, at Nykredit Forsikring/Gjensidige har opsagt mit abonnement uden varsel, da de kan se, at det har været overført til den nye bil og dækket denne i 5-6 dage. Falck kan ikke genåbne abonnementet, da de siger, at det kun kan ske ved en bestilling fra Nykredit Forsikring/Gjensidige. De beder mig derfor om at rette henvendelse til Nykredit Forsikring/Gjensidige igen. Jeg kontakter derefter Nykredit Forsikring/Gjensidige, og får forklaret, at de er kede af, at de har opsagt mit abonnement, men at de ikke kan genbestille det igen, da de ikke tilbyder dette abonnement længere. Det forklarer jeg, at jeg synes er meget utilfredsstillende, da jeg ikke blev oplyst dette, da jeg talte med Nykredit Forsikring/Gjensidige i forbindelse med forsikringstilbuddet på den nye bil. Rådgiveren siger, at han vil drøfte sagen med sin chef og deres ansvarlige for kontakten til Falck. Jeg bliver derefter kontaktet dagen efter og får at vide, at de er kede af, at de har begået en fejl, men at de desværre ikke kan hjælpe mig med at få mit abonnement genåbnet. Jeg beder derefter rådgiveren hos Nykredit Forsikring/Gjensidige om at få lov at tale med rådgiverens chef eller den ansvarlige for kontakten til Falck. Dette bliver jeg oplyst om ikke kan lade sig gøre, da de ikke taler i telefon med kunder. Jeg beder derefter rådgiveren om at give min mailadresse videre til chefen eller den ansvarlige for kontakten til Falck, så de kan kontakte mig via mail. Rådgiveren oplyser mig om, at han vil give min mailadresse videre og bede dem om at kontakte mig via mail. Derefter hører jeg intet fra Nykredit Forsikring/Gjensidige. Der er på nuværende tidspunkt gået næsten en uge, og jeg har intet hørt fra Nykredit Forsikring/Gjensidige.
 
Jeg er forundret over så dårlig service, jeg har fået og over den fuldstændige ansvarsfraskrivelse af Nykredit Forsikring/Gjensidige.

Hvis dette er udtryk for den generelle service i Nykredit Forsikring/Gjensidige, kan jeg på ingen måde anbefale at bruge dette forsikringsselskab.